ย้อนไปสมัยเรียนมหาวิทยาลัยปี1 (โห นานขนาดนั้น) จำได้ว่า มีร้านข้าวมันไก่เจ้าดังอยู่หน้าเอ็มโพเรี่ยม คนรอคิวยาวเหยียด นั่งเบียดเสียดแออัด แต่ก็ยังใจเย็นรอ เพื่อที่จะได้ทานข้าวมันไก่เจ้านี้ และวันนึง ร้านนี้ก็หายไป เนื่องจากกทม.ทำฟุตบาทใหม่ หลังจากนั้น อุ๋มก็ไม่ค่อยได้ทานข้าวมันไก่ร้านนี้อีกเลย และไม่เคยสังเกตด้วยว่าร้านนี้กลับมาขายรึยัง 


และวันนี้ก็มาถึง เดินชิวๆอยู่เอ็มควาเทีย เหลือบมองไปเจอร้านข้าวมันไก่ร้านนี้ อ้าว กลับมาแล้ว (แน่นอน คงต้องกลับมา และคงกลับมานานแล้ว แต่อุ๋มไม่สังเกตเอง) อุ๋มไม่รีรอทันที แม้ว่าจะพึ่งทานอาหารอิ่มแล้ว ขนมก็มีแล้ว แต่ก็ต้องไปซื้อข้าวมันไก่ร้านนี้ให้ได้ 


ตัดสินใจซื้อใส่ห่อกลับบ้านมาทาน เท่าที่สังเกตดู ทำไมสีของข้าวเปลี่ยนไป ปกติสีจะออกน้ำตาลๆ กลิ่นข้าวจะหอมฉุยเลยเมื่อพ่อค้าคดข้าว แต่นี่ไม่มีเลย น้ำซุปฟักลอยเต็มหม้อ รสคงหวานแน่นอน ราคาถูกมากๆ ห่อละ 35 บาท ข้าวเยอะ ไก่เยอะ 


กลับมาถึงบ้าน อาหารที่ทานก็ย่อยพอดี ทานต่อเลยดีกว่า (ต้องขออภัย ที่ลืมถ่ายรูปก่อนทานนะคะ มารู้สึกตัวตอนทานแล้ว หน้าตาอาหารเลยดูไม่ได้เลย อุ๋มทานข้าวมันไก่ใส่ซีอิ๊วดำด้วย ยิ่งหนักเข้าไปใหญ่) 


เมื่อทานคำแรก... มันไม่ใช่อะ รสชาติไม่เหมือนเดิมอ่า ร้องไห้หนักมาก ข้าวไม่หอมเลย อือๆ น้ำซุปหวานมาก แต่หวานเป็นธรรมชาติดีค่ะ แต่ลูกค้าเยอะเหมือนเดิม อาจคงเพราะว่ามีราคาถูก ถูกมากด้วย ไป2ทุ่ม หมดนะคะ อดทานเชียวแหละ แต่ถ้าใครอยากลอง ก็ลองได้ค่ะ ท่านอื่นๆอาจจะชอบก็ได้นะคะ